A primers d'a temporada 2005-06, a prensa lo siñaló como un serio aspirán a estar o chugador revelazión de l'año, dimpués de ganar o Balón d'Oro y a Bota d'Oro en o Mundial sub-20. En a segunda metat de 2005, a prensa española fablaba d'un duelo entre Messi y o choven brasileño Robinho, fichau por o Real Madrid ixe mesmo año, a qui consideraba as futuras estrelas d'a Liga. Ambos estioron titulars en o primer partiu de Messi debán de o Real Madrid, que ganó l'equipo catalán por 0-3, recordau por os aplausos d'o estadio Santiago Bernabéu a los chugadors d'o Barcelona dezaga d'os dos gols de Ronaldinho. Messi tenió un destacau papel en o Clasico, y dio amás o pase d'o primer gol a Samuel Eto'o.